লিনাক্স কার্নেল
নিজের ব্যক্তিগত কম্পিউটারে ব্যবহারের জন্যে কোন প্রকার আন্তঃপ্ল্যাটফরম উদ্দেশ্য ছাড়াই লিনুস তোরভাল্দ্‌স কতৃক ১৯৯১ সালে প্রথম লিনাক্স কার্নেল নির্মিত হয়। কিন্তু সে সময় থেকে এটি বিশাল সংখ্যার কম্পিউটার স্থাপত্যকে সাপোর্ট দিয়ে এসেছে, এ সংখ্যা যেকোন কার্নেল বা অপারেটিং সিস্টেম থেকে বেশি। ডেভলপার ও ব্যবহারকারীদের লিনাক্স কার্নেল আকর্ষণ করতে লাগলো, যারা পরবর্তীতে এটিকে অন্যান্য ফ্রি সফটওয়্যার প্রকল্পের, উল্লেখযোগ্যভাবে গ্নু অপারেটিং সিস্টেমের, ভিত্তি হিসাবে গ্রহণ করেছে। লিনাক্স কার্নেল প্রায় ১,২০০ কোম্পানি থেকে ১২,০০০ ডেভলপারের অবদানে গড়ে উঠেছে।
গ্নু হার্ড
গ্নু হার্ড () গ্নুয়ের অংশ হিসেবে লেখা মাল্টিসার্ভার মাইক্রোকার্নেল। ১৯৯০ সাল থেকে এটি ফ্রি সফটওয়্যার ফাউন্ডেশনের গ্নু প্রকল্প দ্বারা উন্নয়নাধীন রয়েছে। এটি ইউনিক্স কার্নেলের প্রতিস্থাপক হিসেবে সৃষ্টি হয়েছে, এবং গ্নু জেনারেল পাবলিক লাইসেন্সের অধীনে ফ্রি সফটওয়্যার হিসেবে নিবন্ধন করা হয়েছে। যখন লিনাক্স কার্নেল আরও টেকসই সমাধান হিসেবে নিজেকে প্রমাণ করে, এর উন্নয়ন তখনও চলতে থাকলেও কিছুটা ধীর হয়ে যায়।